open-index/open-wikipedia-markdown huggingface dataset:
Tove Pihl

**Tove Agnethe Pihl** (1924–1987) var en norsk pedagog og politiker. Hun satt på Stortinget for Arbeiderpartiet 1969 til 1973.

Pihl var datter av professor Otto Lous Mohr og legen og kvinnesaksforkjemperen Tove Mohr.  Hun var gift med Alexander Pihl. Hennes mormor var Katti Anker Møller. Under andre verdenskrig var hun medlem i etterretningsorganisasjonen XU.

Pihl tok examen artium i 1943. Hun studerte i USA der hun ble bachelor of arts ved University of Rochester i 1948 og master of arts i pedagogikk ved University of Chicago i 1949. Hun tok lærerprøva ved Sagene lærerskole i 1950 og var lærer ved Bjølsen skole i Oslo fra 195 til 1963.  I 1963 ble hun overlærer på nyåpnede Korsvoll skole, en stilling hun hadde til sin død i 1987.

I 1969 ble Pihl innvalgt på Stortinget fra Oslo. Hun satt som representant for Arbeiderpartiet i én periode fram til 1973, og var medlem av Stortingets justiskomité.

Hun var, blant flere offentlige verv og styreverv, medlem i skolestyret i Oslo 1956 til 1960, og formann i Skolerådet i Oslo 1960 til 1964. Hun var også styremedlem i Nei til atomvåpen 1980 til 1986.

## Referanser


 



## Eksterne lenker
*
Ørsnes

**Ørsnes** (nordsamisk: *Ørageahči*) er ei bygd i Lofoten, og har ca. 500 innbyggere. Den ligger på Austvågøy i Vågan kommune. Stedet tilhører Ørsnes/Hopen skolekrets i Vågan kommune og ligger vest for Kabelvåg lags E10. Stedet har daglig bussforbindelse med Kabelvåg og Svolvær, det tar 10–15 minutter å kjøre dit. Ørsnes er et typisk landbruksområde. Det er et bruk som driver med sauer og storfe, bygda har 7 % av landbruksarealet i kommunen. Ørsnes skole er en privatskole med mellom 50 og 60 elever. Den drives av Guds Menighet.

## Eksterne lenker
* Om Ørsnes/Hopen skolekrets hos Vågan kommune .doc-fil
Slawenburg Raddusch

**Slawenburg Raddusch**, som betyr noe slikt som *Slavernes borg i Raddusch*, er en autentisk kopi i det ytre av en slavisk forsvarsborg i nærheten av Raddusch ved byen Vetschau i den østlige delen av Tyskland. Festningen er en typisk slavisk borg, antagelig i sin tid bygget av den slaviske stammen Lusitzi i som levde i området Niederlausitz.

Borgen ble brukt som et sted befolkningen i nærheten kunne flykte til i tider med fare. Konstruksjonen av denne typen borger i området Niederlausitz er knyttet til ekspansjonen av germanske stammer i førkristen tid. Anleggene ble bygget av laftet, lagdelt trestokker og omgitt av en vollgrav. På innsiden av trestammene ble det fylt opp med og forsterket av sand, jord og leire.

Etter at Slawenburg Raddusch hadde mistet sin opprinnelige funksjon falt den sammen og eroderte bort, men var fremdeles synlig som ringlignende økning i terrenget. I tiden da DDR eksisterte ble området benyttet for gruvedrift av brunkull, og den gamle festningen ble gjenoppdaget i 1984 og det ble gjort arkeologiske undersøkelser i årene 1989 og 1990. Det ble blant annet funnet en trestatue av en guddom som var rundt 1100 år gammel.

Etter DDR har *Brandenburgische Landesamt für Denkmalpflege und Archäologie*, «Brandenburgs kontor for bevaring og arkeologi», har stått for oppbyggingen og rekonstruksjonen av den gamle festningen. Prosjektet ble finansiert med midler fra den tidligere gruvedriften. Den slaviske borgen slik den står nå er derfor representativ for et stort antall tapte festningsanlegg.

Ved anlegget er det et moderne museum med utstillinger, et auditorium og en restaurant. Festningens borganlegg fungerer som terrasse for restauranten og som arena for teaterforstillinger. Museets utstillinger har hovedsakelig vist historien fra de siste 12 000 år i regionen. Anlegget blir administrert av *Förderverein Slawenburg Raddusch e. V.*, som også har de kulturelle og vitenskapelige arrangementer ved anlegget.

## Referanser


## Eksterne lenker
* Förderverein Slawenburg Raddusch e. V. (tysk)
* Raddusch im Spreewald (tysk), engelsk tekst
Kirgisistan under Vinter-OL 2010

**Kirgisistan under Vinter-OL 2010**. To sportsutøvere fra Kirgisistan deltok under Vinter-OL 2010 i Vancouver i Britisk Columbia i Canada 12. til 28. februar 2010.

## Medaljer

## Alpine grener

### Menn
*Dmitry Trelevski

## Langrenn

### Kvinner

    
## Eksterne lenker
* Resultater og profilside  på sports-reference.com
Being Everything, Knowing Nothing

***Being Everything, Knowing Nothing*** er det fjerde soloalbumet av Morten Abel, utgitt i 2003.

## Sporliste

# «House on Fire»
# «Inparticular» 
# «Winterland»
# «Surfer Girl»
# «Trendsetter»
# «Elephant Man»
# «Mr. Innocent»
# «The Birmingham Ho» 
# «Gravedigging»
# «Opera»
# «Cecilia Carter» 
# «I'll Be Good» 

## Eksterne lenker
*
Tucker Fredricks

**Tucker Daniel Fredricks** (født 16. april 1984 i Janesville i Wisconsin) er en amerikansk skøyteløper som har spesialisert seg på korte distanser og som deltok i Vinter-OL 2006.

Tucker vant gull i junior-VM på 500 meter i 2003. I verdenscupløpet i Calgary 17. november 2007 slo Tucker den tidligere amerikanske rekorden på 500 meter og gikk inn på 34,31. Den gamle rekorden tilhørte Casey Fitzrandolph. 

## Personlige rekorder

## Referanser


## Eksterne lenker
* 
* Tucker Fredricks hos ''Skateresults''
* Bilder av Fredricks hos ''DESGphoto''
Michael Jackson’s This Is It

***Michael Jackson's This Is It*** er et samlealbum av Michael Jackson i 2009, utgitt omtrent 5 måneder etter hans død. 

## Sporliste
**Disk 1**
# «Wanna Be Startin' Somethin'» 6:02
# «Jam» 5:38
# «They Don't Care About Us» 4:44
# «Human Nature» 4:05
# «Smooth Criminal» 4:17
# «The Way You Make Me Feel» 4:58
#« Snake Your Body (Down To the Ground)» 3:53
# «I Just Can't Stop Loving You» 4:12
# «Thriller» 5:57
# «Beat It» 4:17
# «Black or White» 4:16
# «Earth Song» 6:46
# «Billie Jean» 4:54
# «Man in the Mirror» 5:19
# «This Is It» 3:36
# «This Is It» (orkesterversjon) 4:55

**Disk 2**
# «She's Out of My Life» 3:19
# «Wanna Be Startin' Somethin'» 5:43
# «Beat It» (demoversjon) 2:03
# «Planet Earth» 3:14

**Digital EP**

# «This Is It» (albumversjon) 3:36
# «This Is It» (orkesterversjon) 4:55
# «She's Out of My Life» (demoversjon) 3:19
# «Wanna Be Startin' Somethin'» (demoversjon) 5:43
# «Beat It» (demoversjon) 2:03
# «Planet Earth» 3:14
## Eksterne lenker
*
Kreis Marienberg

**Kreis Marienberg** var en Landkreis som eksisterte i Bezirk Karl-Marx-Stadt i Den tyske demokratiske republikk (DDR) fra 1952 til 1990, med hovedsete i Marienberg. Kretsen hadde sin opprinnelse i Amtshauptmannschaft Marienberg i kongeriket Sachsen, som i 1939 ble erstattet av Landkreis Marienberg. I 1952 ble den nye Kreis Marienberg opprettet ved at dens nordligste del ble overført til Kreis Zschopau.

Kretsen befant seg i den midterste delen av Erzgebirge og i den sørlige delen av Bezirk Karl-Marx-Stadt. I sørvest grenset den mot Kreis Annaberg, i sør mot Tsjekkoslovakia, i øst mot Kreis Brand-Erbisdorf, i nord mot Kreis Flöha og i nordvest mot Kreis Zschopau. Med sine rundt 62.000 innbyggere representerte den det gjennomsnittlige folketallet i kretsene i DDR.

Etter oppløsningen av DDR fortsatte kretsen å eksistere fra 1990 til 1994 som **Landkreis Marienberg** innenfor Fristaten Sachsen. Den 1. august 1994 ble den slått sammen med Landkreis Zschopau til den nye kretsen Mittlerer Erzgebirgskreis.

## Byer og kommuner
Kretsen omfattet i 1990 4 byer og 31 kommuner (innbyggertall per 3. oktober 1990):
Olga Resjetkova

**Olga Resjetkova** (født 29. januar 1982) er en kirgisisk langrennsløper.

Hun har deltatt i Ski-VM i 2003, 2007 og 2009 og hennes beste individuelle plassering er en 43.-plass på 15 km klassisk teknikk i Val di Fiemme i 2003.

Resjetkova har ikke deltatt i verdenscupen i langrenn, men har deltatt i en rekke FIS-renn. Hun represesenterte  Kirgisistan under Vinter-OL 2010.

Under VM i Oslo 2011 gikk hun bare sprinten. Der  endte Resjetkova sist i kvalifiseringen, på en 86.-plass. Hun var 1 minutt og 39 sekunder bak Marit Bjørgen

## Eksterne lenker
*
The Best of Michael Jackson

***The Best of Michael Jackson*** er det første samlealbumet til Michael Jackson, utgitt i 1975.

## Sporliste

#«Got to Be There» 
#«Ben» 
#«With a Child's Hart» 
#«Happy» 
#«One Day in Your Life» 
#«I Wanna Be Where You Are» 
#«Rockin' Robin» 
#«We're Almost There» 
#«Morning Glow» 
#«Music and Me» 

## Sporliste for utgivelse i Storbritannia

#«Got to Be There» 
#«Ain't No Sunshine» 
#«My Girl» 
#«Ben» 
#«Greatest Show on Earth» 
#«I Wanna Be Where You Are» 
#«Happy» 
#«Rockin' Robin» 
#«Just a Little Bit of You» 
#«One Day in Your Life» 
#«Music and Me» 
#«In Our Small Way» 
#«We're Almost There» 
#«Morning Glow» 

## Eksterne lenker
*
Dmitrij Trelevskij

**Dmitrij Voldemarovitsj Trelevski** (russisk: Дмитрий Вольдемарович Трелевский; født 14. november 1983) er en kirgisisk alpinist.

Han har deltatt i VM i alpint i 2005, 2007 og 2009 og hans beste plassering er en 45.-plass fra slalåmkonkurransen i Åre 2007.

Trelevski har ikke deltatt i verdenscupen i alpint, men har deltatt i en rekke FIS-renn. Han deltok for Kirgisistan under Vinter-OL 2010 og oppnådde en 76.-plass i storslalåm som beste resultat.

## Referanser


## Eksterne lenker
*
One Day in Your Life

***One Day in Your Life*** er det andre samlealbumet til Michael Jackson, utgitt i 1981.

## Sporliste

#«One Day in Your Life» 4:15
#«Don't Say Goodbye Again» 3:27
#«You're My Best Friend My Love» 3:25
#«Take Me Back» 3:24
#«We've Got Forever» 3:12
#«It's Too Late to Change the Time» 3:57
#«You Are There» 3:22
#«Dear Michael» 2:36
#«I'll Come Home to You» 3:02
#«Make Tonight All Mine» 3:18

## Kilder
*
Mittlerer Erzgebirgskreis

**Mittlerer Erzgebirgskreis** var en Landkreis i Fristaten Sachsen, som eksisterte fra 1. august 1994 til 2008. Kretsen ble opprettet i forbindelse med Kretsreformen i Sachsen i 1994 og 1996 gjennom en sammenslåing av de to tidligere kretsene Landkreis Marienberg og Landkreis Zschopau.

Under kretsreformen i Sachsen i 2008 ble den slått sammen med Landkreis Annaberg, Landkreis Aue-Schwarzenberg  og Landkreis Stollberg til den nye kretsen Erzgebirgskreis.

Kretsens hovedsete var Marienberg.

## Byer og kommuner
Mittlere Erzgebirgskreis hadde 6 byer og bykommuner og på det meste 28 landkommuner (*Gemeinden*). To bykommuner og 14 landkommuner hadde interkommunale samarbeidsavtaler i form av 3 forvaltningsfellesskap og 2 forvaltningsforbund:
Sergej Mikajeljan

**Sergej Arturi Mikajeljan** (armensk: Սերգեյ Արթուրի Միքայելյան, født 27. april 1992) er en armensk langrennsløper.

Han deltok under Ski-VM 2009 der hans beste plassering ble en 105.-plass fra sprintkonkurransen.

Mikajeljan har ikke deltatt i verdenscupen i langrenn, men hadde ett FIS-renn bak seg da han ble uttatt til å representere Armenia under Vinter-OL 2010. I øvelsen 15 km fristil kom han på 70.-plass.

Han deltok igjen under Ski-VM 2011. Tross fem nasjonale mesterskapstitler manglet han FIS-poeng, og måtte via kvalifiseringsrenn, tredjeplassen her ga ham starttillatelse på 15 km langrenn der han plasserte seg som nr. 56.

## Referanser


## Eksterne lenker
*
Folkeaksjonen mot Partnerskapsloven

**Folkeaksjonen mot Partnerskapsloven** var en organisasjon/aksjonsgruppe som ble dannet i 1992 med det formål å stanse innføringen av Partnerskapsloven i Norge. Organisasjonen ble ledet av Ivar Belck-Olsen. Andre forgrunnsfigurer var biskop Odd Bondevik, KrF-politikeren Gunnar Prestegård og daværende Dagen-redaktør Finn Jarle Sæle. Aksjonsgruppas medlemmer bestod for det meste av kristne med et konservativt livssyn. Foruten Belck-Olsen bestod aksjonsgruppas hovedkomite av biskop Odd Bondevik, Krf-politikeren Gunnar Prestegård, professor Per Sundby og redaktør Finn Jarle Sæle. Hovedkomiteens medlemmer bestod av Ove Eikje, Kirsten Fougner, Steinar Harila, Liv Nordhaug, Dag Nygård, Vebjørn Selbekk og David Østby.

Organisasjonen drev både med underskriftkampanjer og formidlet motargumenter mot den kommende loven. Gruppa hevdet blant annet at barn av enslige foreldre var mest utsatt for å vokse opp som homofile. I januar 1993 leverte de et opprop til stortingspresident Jo Benkow der det stor at «*Vi finner det ikke riktig at Regjeringen tar ut en gruppe og gir den særfordeler knyttet til seksuell legning*». Oppropet var underskrevet av 71 menn og 11 kvinner, blant dem flere kjente innen ulike samfunnssektorer. Blant underskriverne var langrennsløperen Solveig Pedersen, eldregeneral Per Hovda, Krf-politiker Valgerd Svarstad Haugland, Claus Eftevaag, Trude Stendal, Kristen Skjeldal, Lars Korvald, Kåre Kristiansen, Svenn Stray, Reidun Brusletten, Gunnar Gravdahl, Sverre L. Mo, Hans Olav Tungesvik, Kristian Asdahl, Helga Gitmark, Kjell Furnes, John Austrheim, Ragnar Udjus, Jakob Eng, Konrad B. Knutsen, Erling Utnem, Fredrik Grønningsæter, Håkon E. Andersen, Ole Nordhaug, Arvid H. Nergård, Sigurd Lunde, Thor With, Arthur Berg, Oddbjørn Evenshaug, Anfin Skaaheim, Åge Åleskjær og Aril Edvardsen.

## Bakgrunn
Belck-Olsen hevdet overfor mediene at dannelsen av Folkeaksjonen var et uttrykk for misnøye med at Kristelig Folkeparti ikke hadde kjørt hardt nok ut mot forslaget til partnerskapslov.

## Referanser
C.A. Jensen

**Christian Albrecht Jensen** (født 26. juni 1792 i Bredsted ved Husum i hertugdømmet Slesvig, død 13. juli 1870 i København), var en dansk gullaldermaler.

## Liv og virke
Han ble som 18-åring tatt opp på Kunstakademiet i København, hvor han ble utdannet til portrettmaler av C.A. Lorentzen. I 1813 mottok han Akademiets lille sølvmedalje, men valgte allikevel å forlate akademiet til fordel for  Kunstakademiet i Dresden.

Med midler fra *[[Fonden ad usus publicos]]* dro han i 1818 ut på en lengre studiereise som brakte han over Wien, Venezia, Bologna, Firenze og til slutt Roma, hvor han bosatte sig for tre år.

Studiereisen modnet ham kunstnerisk sett og i sine portretter utviklet han en intim skildring av den avbildedes ansiktstrekk, eksempelvis i den serien av portretter han utførte av kretsen rundt Bertel Thorvaldsen.

Hjemme i København 1822–1823, var portrettkunsten dominert av akademiprofessor C.W. Eckersbergs nøkterne og nyklassisistiske portrett- og figurbehandling, men snart vant C.A. Jensens mere psykologiske portrettstil frem og opp gjennom 1820-årene opplevde han en stigende etterspørsel.

Tross flere oppdrag fra kongehuset hadde C.A. Jensen vanskelig for å oppnå offisiell anerkjennelse. I 1829 ble han forbigått ved ansettelsen av det ledige professorat ved Kunstakademiet etter C.A. Lorentzen. 

Etter 1830 begynte interessen for C.A. Jensens intime portrettstil å dale og han kom i økonomiske vanskeligheter, som han prøvde å kompensere for ved å male kopier etter eldre malerier til portrettsamlingen på Frederiksborg slott. I årene etter 1837 reiste han ofte til utlandet for å skaffe seg bestillinger og utførte i den forbindelse 11 portretter av berømte astronomer til observatoriet i Pulkova nær St. Petersburg. 

1840-årene brakte ytterligere nedgang i bestillingene som bl.a. kom av at hans politiske holdning ikke harmonerte med tidens nasjonalistiske strømninger, samt av en massiv kritikk av hans malestil fra periodens toneangivende kunstkritiker, N.L. Høyen. C.A. Jensen sluttet nesten helt å male i 1848.

## Referanser


## Kilder
* 

## Eksterne lenker
*
Rolv Petter Amdam

**Rolv Petter Storvik Amdam** (født 7. februar 1953) er en norsk økonomisk historiker. Siden 1991 har han vært professor ved Handelshøyskolen BI og er tilknyttet avdeling for institutt for strategi og logistikk.   

## Vitenskapelige artikler
* «Industrikomiteen i New York 1943-1945. Ein kanal for kunnskapsoverføring frå USA til Norge». *Historisk tidsskrift* 2000 79: 1

## Bibliografi
Kreis Stollberg

**Kreis Stollberg** var en Landkreis som eksisterte i Bezirk Karl-Marx-Stadt i Den tyske demokratiske republikk (DDR) fra 1952 til 1990, med hovedsete i Stollberg. Kretsen hadde sin opprinnelse i Amtshauptmannschaft Stollberg i kongeriket Sachsen i 1910, og skiftet i 1939 navn til **Landkreis Stollberg**. I 1945 tilhørte den Land Sachsen, og fra 1949 DDR. Den 1. juli 1950 ble deretter kretsen oppdelt i Kreis Aue, Kreis Chemnitz og Kreis Zwickau-Land. I 1952 ble deretter den nye Kreis Stollberg opprettet fra deler av kretsene Aue, Chemnitz og Zwickau-Land. Kretsen var en av de tettest befolkede i DDR.

Etter oppløsningen av DDR fortsatte kretsen å eksistere fra 1990 til 1994  innenfor Fristaten Sachsen. Den 1. august 1994 ble den utvidet med kommunen Zwönitz fra Landkreis Aue og deler av Landkreis Chemnitz og omdøpt til Landkreis Stollberg.
Oshun

**Ọṣun** (eller **Oshun**, **Ochun, Oxum, Oloshun**) (uttalt [ɔʃún]) er en ånde-gudinne i jorubareligionen, og religioner påvirket av denne, som Santará, Umbanda og Candomblé. Oshun regjerer over elver og vann,  kjærlighet, intimitet, skjønnhet, rikdom og diplomati 

I brasiliansk Candomblé kalles Oshun Oxum, og i denne religionen regjerer Oxum også over gull.  Henners rytme innen denne religionen er Ijexá. Oxum er datter av Iemanjá og Orumílá. Hun er en av Xangos tre koner, nummer to i rekkefølge (de to andre er Obá og Iansã). 

## Referanser
Orisha

**Orisha** (også stavet **orisa** eller **orixa**) er en ånd eller guddommelighet som reflekterer en av Olodumaré (Gud) manifestasjoner i jorubareligionen. 

Denne trosretningen har med slavehandelen av afrikanere funnet veien til den nye verden, og er nå uttrykt i ulike versjoner som inkluderer blant annet condomblé, lucumí/santeria, voodoo og noen aspekter ved umbanda.
Landkreis Stollberg

**Landkreis Stollberg** var en Landkreis i Fristaten Sachsen, som ble opprettet den 1. august 1994 gjennom en sammenslåing av den tidligere kretsen Kreis Stollberg med kommunen Zwönitz fra Landkreis Aue og kommunene Einsiedel, Kemtau, Burkhardtsdorf, Adorf, Klaffenbach og Neukirkchen fra Landkreis Chemnitz. Den 1. januar 1997 ble Einsiedel og Klaffenbach innlemmet i byen Chemnitz.

Kretsen grenset mot den kretsfrie byen Chemnitz i nordøst, mot Mittlerer Erzgebirgskreis i øst, mot Landkreis Annaberg i sørvest, mot Landkreis Aue-Schwarzenberg i sør, mot Landkreis Zwickauer Land i vest og Landkreis Chemnitzer Land i nordvest.

I forbindelse med kretsreformen i Sachsen i 2008 ble den slått sammen med Landkreis Annaberg, Mittlere Erzgebirgskreis og  Landkreis Aue-Schwarzenberg til den nye kretsen Erzgebirgskreis.

Kretsens hovedsete var Stollberg.

## Byer og kommuner
Landkreis Stollberg hadde 5 byer og bykommuner og på det meste 21 landkommuner (*Gemeinden*). 11 av disse forsvant i årene 1997&ndash;1999 gjennom kommunesammenslåinger. Tre bykommuner og 7 landkommuner hadde interkommunale samarbeidsavtaler i form av 4 forvaltningsfellesskap:
Landkreis Annaberg

**Landkreis Annaberg** var en Landkreis i Fristaten Sachsen, som ble opprettet den 1. august 1994 gjennom en sammenslåing av den tidligere kretsen Kreis Annaberg med 
kommunene Ehrenfriedersdorf, Gelenau, Herold, Jahnsbach og Thum i Landkreis Zschopau.

Kretsen grenset mot Mittlerer Erzgebirgskreis i øst, mot regionene Karlovy Vary og Ústí nad Labem i Tsjekkia i sør, mot Landkreis Aue-Schwarzenberg i vest og Landkreis Stollberg i nordvest.

I forbindelse med kretsreformen i Sachsen i 2008 ble den slått sammen med  Landkreis Stollberg, Mittlere Erzgebirgskreis og  Landkreis Aue-Schwarzenberg til den nye kretsen Erzgebirgskreis.

Kretsens hovedsete var Annaberg-Buchholz.

## Historie
En tidlig forvaltningsenhet på territoriet til Landkreis Annaberg var distriktet *Mühlenamt Annaberg*. Etter oppdagelsen av sølv i Schreckenberg og grunnleggelsen av *Neustadt am Schreckenberg* i 1496 (omdøpt til St. Annaberg i 1501) ble den oppløst av herskapet Pöhlberg i 1499 og omdannet til et amt. Stedet befant seg i Herrenmühle Annaberg i Sehma. I 1533 ble amtet forpaktet av byrådet i byen Annaberg, som fra 1590 til 1704 hadde ansvaret for de tre byene Frohnau, Geyersdorf og Kleinrückerswalde. I 1754 ble Mühlenamt Annaberg oppløst, og dens funksjoner overført til justisamt Wolkenstein. Frem til 1830 forble likevel forskjellige ansvarsområder tilknyttet stedet. Som Mühlenamt var det en del av Erzgebirgischer Kreis i Kurfyrstedømmet Sachsen.

Etter at den saksiske grunnlov ble vedtatt i 1831 med en målsetning om en konstitusjonell samling av riket, ble også en omorganisering av området nødvendig. Som ledd i denne reformen ble et Amtshauptmannschaft opprettet, med hovedsete i Forchheim. I 1871 ble hovedsetet flyttet til Annaberg. Under forvaltningsreformen i 1873 og 1874 ble Amtshauptmannschaft Annaberg opprettet, og skiftet i 1939 navn til Landkreis Annaberg. I 1949 ble området en del av Den tyske demokratiske republikk. Etter Tysklands gjenforening ble Kreis Annaberg og senere Landkreis Annaberg en del av Fristaten Sachsen hvor den eksisterte som en egen krets frem til kretsreformen i Sachsen i 2008.

## Byer og kommuner
Innbyggertall per 31. desember 2006;
Bohartillidae

* *[[Bohartilla]]*

**Bohartillidae** er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter.

## Utseende
Hannene har 7-leddete antenner, ledd 5 og 6 har en fingeraktig utvekst. Kjevene (mandiblene) er små og knivlignende, maksillene (underkjevene) har et svært forlenget rotledd med en kort palp ytterst. Beina er nokså kraftige, leggene (tibiae) har en krum spisstagg, føttene er fire-leddete uten klør. Hunnene er ukjente.

## Liv og utvikling
Ingenting ser ut til å være kjent om biologien til denne gruppen.

## Utbredelse
Den eneste kjente, nålevende arten, *[[Bohartilla megalognatha]]*, er beskrevet fra Honduras. I tillegg er det kjent to fossile arter fra rav fra Den dominikanske republikk. Den ene av disse er muligens identisk med *[[Bohartilla megalognatha]]*, men noen eksperter mener den bør behandles som en separat art. Den andre fossile arten er *[[Bohartilla kinzelbachi]]*.

## Systematisk inndeling

* Vingede insekter 
** Neoptera 
*** Eumetabole insekter 
**** Holometabole insekter 
***** Neuropteriformia
****** Orden viftevinger (Strepsiptera)
******* Gruppe Stylopidia Kinzelbach, 1969
******** Familie Bohartillidae Kinzelbach, 1969
********* Slekten *[[Bohartilla]]* Kinzelbach, 1969
********** *[[Bohartilla joachimscheveni]]* Kinzelbach & Pohl, 1994 – fossil art fra rav, Den dominikanske republikk, muligens identisk med *[[Bohartilla megalognatha]]* 
********** *[[Bohartilla kinzelbachi]]* Kathirithamby & Grimaldi, 1993 – fossil art fra rav, Den dominikanske republikk
********** *[[Bohartilla megalognatha]]* Kinzelbach, 1969

## Eksterne lenker
* 
* Tree of Life: Strepsiptera Med flotte bilder.
* Norsk Entomologisk forening For deg som er interessert i insekter.
* Tegninger av ''Bohartilla'' spp.
Granada 27

**Granada 27** er en kjølbåt, det vil si en mindre seilbåt med kjøl, konstruert av Elvstrøm & Kjærulff som en ¼ Tonner og ble produsert i Danmark av Gesten Glasfiber A/S. Det ble produsert over 400 båter i løp av produksjonsperioden. 
Skrog og dekk er støpt i glassfiber med balsa sandwich i dekket og innredningen er utført i teak eller mahogni. Båten er rigget som en masthead slupp med aluminiumsmast og forstaget trukket litt akterover. Finnekjølen er i jern der de første versjoner hadde en dybde på 1,60&nbsp;m, senere ble det endret til 1,75&nbsp;m. Vekten økte da fra 2&nbsp;200&nbsp;kg uten motor til 2&nbsp;720&nbsp;kg. 

## Eksterne lenker
* Granada klasse klubb
Callipharixenidae

* *[[Callipharixenos]]*

**Callipharixenidae** er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter.

## Utseende
Bare hunnene og det første larvestadiet er kjente. Den voksne hunnen er sekkaktig, forkroppen (prothorax) er noe forlenget og flat. Den har to par funksjonelle åndehull (spirakler) på thorax, og fem kjønnsåpninger.

## Liv og utvikling
Hunnene lever som endoparasitter i teger. Hannene er ukjente.

## Utbredelse
Familien er bare kjent fra Kambodsja og Thailand.

## Systematisk inndeling
Inntil man får undersøkt hanner av denne gruppen er den systematiske plasseringen temmelig usikker.

* Vingede insekter 
** Neoptera 
*** Eumetabole insekter 
**** Holometabole insekter 
***** Neuropteriformia
****** Orden viftevinger (Strepsiptera)
******* Gruppe Stylopidia Kinzelbach, 1969
******** Familie Callipharixenidae
********* Slekten *[[Callipharixenos]]* Pierce, 1918
********** *[[Callipharixenos muiri]]* Pierce, 1918
********** *[[Callipharixenos siamensis]]* Pierce, 1918

## Eksterne lenker
* 
* Tree of Life: Strepsiptera Med flotte bilder.
* Norsk Entomologisk forening For deg som er interessert i insekter.
It’s Always Sunny in Philadelphia

***It's Always Sunny in Philadelphia*** er en amerikansk situasjonskomedie som hadde premiere den 4. august 2005. Serien ble skapt og utviklet av Rob McElhenney, Glenn Howerton og Charlie Day. De tre skaperne spiller også hovedrollene i serien sammen med Kaitlin Olson og Danny DeVito. Serien handler om «gjengen», en gruppe selvsentrerte venner som driver Paddy's Pub, en relativt skakkjørt irsk bar i Philadelphia.

## Historie
TV-serien begynte med en pilot kalt «It's Always Sunny on TV». Episoden ble spilt inn med et digitalt håndholdt videokamera av Day, Howerton og McElhenny. Etter å ha sett piloten bestemte direktørene ved FX Network at den første sesongen skulle produseres. Selv om det er uttalt offentlig at piloten ble spilt inn for 200 USD, har skaperne av TV-serien påstått at kostnadene var begrenset til videokassettene de brukte til innspillingen.

## Handling
Serien handler om «Gjengen», en gruppe bestående av fem alkoholikere som er uetiske og late. De driver en sliten bar i Philadelphia som heter Paddy's Pub. De havner ofte i kontroversielle situasjoner, og klekker ut kompliserte planer for å tjene raske penger eller ta hevn på noen de syns fortjener det. De konspirerer ofte mot hverandre for personlig fortjeneste eller rett og slett for nytelsen med å se den andres fall.

## Figurer

## Referanser


## Eksterne lenker
* 
*
Ernest Joyce

**Ernest Edward Mills Joyce** (1875–1940) var en britisk sjømann som tjenestegjorde i Royal Navy og deltok på fire antarktis&shy;ekspedisjoner i den heroiske tidsalder for antarktiske utforskninger på begynnelsen av 1900-tallet. Han deltok på ekspedisjoner under ledelse av både Robert F. Scott og Ernest Shackleton.

Joyce kom fra beskjedne kår og startet sin karriere i marinen som dekksgutt (*boy seaman*) i 1891. Ti år senere ble han rekruttert til Scotts Discovery-ekspedisjon som matros. I 1907 rekrutterte Shackleton ham til leder for hunder og sleder på Nimrod-ekspedisjonen. Deretter ble han hyret inn til samme oppgave av Douglas Mawson på den australasiatiske antarktisekspedisjonen i 1911. Han ble imidlertid ikke med videre da ekspedisjonen seilte sørover fra Australia på grunn av uoverensstemmelse med Mawson. I 1914 ble han igjen rekruttert av Shackleton, denne gang som medlem i Rosshavsgruppen som skulle yte støtte til Endurance-ekspedisjonens forsøk på å krysse det antarktiske kontinent. Til tross for en heltemodig innsats, som han mottok Albertmedaljen for livredning for, markerte denne ekspedisjonen slutten på Joyces polarkarriere.

Joyce hadde en slitsom personlighet, og tiltrakk seg både venner og fiender. Hans effektivitet i felt var vel anerkjent av mange av hans kolleger, men andre aspekter av hans personlighet var mindre verdsatt – hans korte lunte, selvskryt og fordreining av sannheten. Joyces dagbøker og bøkene han skrev basert på dem har blitt fordømt som egosentriske og en løgners verk. Han opparbeidet seg ingen materiell formue gjennom sine ekspedisjoner og han levde i beskjedne kår fram til han døde brått i 1940.

Han er den eneste ved siden av Frank Wild som har mottatt den britiske Polarmedaljen med fire spenner for sin innsats.

## Se også
* Den heroiske tidsalder for antarktiske utforskninger

## Referanser


## Eksterne lenker
*
Jørn Jeezy

**Jørn Jeezy** tidl. Jay (født 14. mai 1987) er en rap-artist fra Mosjøen i Nordland. Grunnlegger av indie-etiketten Get Some. Han ga i 2004 ut sin debut-ep *Grunn Te Bekymring EP * i samarbeid med Lillehammer-etiketten *Pentagon Studios*. Siden har han vært med på utgivelser fra rap-kollektivet Get Some, som han selv startet i 2006. Kollektivet huser i dag *Vegard Vers*, *IK* og *Jørn Jeezy*. Tidligere medlemmer i Get Some: *Paws, Morex.* Han har også bidratt på andre utgivelser av andre artister som bl.a Joddski.

## Diskografi
### Utgivelser

**Grunn Te Bekymring EP* (2004)
**Get Some presenterer: Det Begynner Nå* (2008)
**Get Some presenterer: Gateapoteket* (2008)
**Get Some presenterer: Gateapoteket: Ny Standard* (2010)
**Get Some presenterer: Jørn Jeezy – [[Thunderdome EP]]* (2010)
**Get Some presenterer: Jørn Jeezy – [[Himmeln kan vent]]* (2012)
* *Get Some & Folkefiender: Ruller Tungt EP (2012)*
* *Jørn Jeezy - NORD - feat Han Tykje & Evelyn Mali) (single, 2017)*
* *Jørn Jeezy - SMELL! (single, 2019)*

## Eksterne lenker
* Jørn Jeezy offisiell facebookside
* Jørn Jeezy Spotify Artist
* Jørn Jeezy
Anarkokollektivisme

**Anarkokollektivisme**, eller kollektivistisk anarkisme, er en anarkistisk retning som vektlegger fellesskapets sentrale rolle. Den skiller seg ut fra mutualismen ved at den nokså kategorisk avviser markedet. Det er ikke det enkelte individet, men den selvstyrte kommunen som i samarbeid og fellesskap skal beslutte hva som skal produseres. Sammen står man sterkere, og den kollektive produksjonen vil igjen gi velstand og frihet til det enkelte mennesket. Samtidig nyanserer den seg fra anarkokommunismen ved at den også hevder individet bør kunne få motta etter innsats, og ikke bare etter behov. Imidlertid er det essensielle både ved den kollektivistiske- og kommunistiske anarkismen blitt videreutviklet i anarkosyndikalismen. 

Som retning har anarkokollektivismen sin opprinnelse hos Michail Bakunin (1814–1876).
Kiss Chronicles: 3 Classic Albums

***Kiss Chronicles: 3 Classic Albums*** er en samleboks fra det amerikanske hardrock/heavy metal-bandet Kiss.

Samleboksen inneholder de tre første albumene til bandet og er identisk med *[[The Originals]]*, bortsett fra at den er i CD-format og har et annerledes omslag. 

## Sporliste
**Disk 1 – ''[[Kiss (album)|Kiss]]***
# «[[Strutter]]»                     (3:10) – Stanley/Simmons
# «Nothin to Lose»                   (3:26) – Stanley
# «Firehouse»                        (3:18) – Simmons
# «[[Cold Gin]]»                     (4:21) – Frehley
# «Let Me Know»                      (2:58) – Stanley
# «Kissin' Time»                     (3:52) – Mann & Lowe
# «[[Deuce]]»                        (3:05) – Simmons
# «Love Theme from Kiss»             (2:24) – Stanley/Simmons/Frehley/Criss
# «100,000 Years»                    (3:22) – Stanley/Simmons
# «Black Diamond»                    (5:11) – Stanley

*'Disk 2 – *[[Hotter Than Hell]]***
# «Got to Choose»                    (3:52) – Stanley
# «Parasite»                         (3:01) – Frehley
# «Goin' Blind»                      (3:34) – Simmons/Coronel
# «Hotter Than Hell»                 (3:30) – Stanley
# «Let Me Go, Rock 'N Roll»          (2:16) – Stanley/Simmons
# «All the Way»                      (3:17) – Simmons
# «Watchin' You»                     (3:45) – Simmons
# «Mainline»                         (3:50) – Stanley
# «Comin' Home»                      (2:37) – Stanley/Frehley
# «Strange Ways»                     (3:17) – Frehley

**Disk 3 – *[[Dressed to Kill]]*'''
# «Room Service»                     (2:59) – Stanley
# «Two Timer»                        (2:48) – Simmons
# «Ladies in Waiting»                (2:32) – Simmons
# «Getaway»                          (2:44) – Frehley
# «Rock Bottom»                      (3:55) – (Intro: Frehley) Stanley
# «C'mon and Love Me»                (2:59) – Stanley
# «Anything for My Baby»             (2:34) – Stanley
# «She»                              (4:08) – Simmons/Coronel
# «Love Her All I Can»               (2:41) – Stanley
# «Rock and Roll All Nite»       (2:49) – Stanley/Simmons

## Personell
*Gene Simmons – Bassgitar og vokal
*Paul Stanley – Gitar og vokal
*Ace Frehley – Gitar og vokal
*Peter Criss – trommer og Vokal
Skrutvinge

En **skrutvinge** eller **tvinge** er et redskap som brukes for å holde på plass eller holde sammen materialer som skal limes, sveises, nagles eller festes sammen på annen måte. 

Tvingen er vanligvis u-formet, men gjerne med en lang stang i bunnen, der en av delene til «kjeften» kan skyves fram og tilbake for å lette tilpasningen i forhold til tykkelsen på det som skal holdes sammen. Den endelige sammenklemmingen foregår med en skrugang.

Slike tvinger er blitt brukt av snekkere og skipsbyggere i uminnelige tider. Dagens tvinger er i metall, men med så godt som uendret konstruksjon. Tvingene er lett flyttbare og enkle å plassere, og fås i flere størrelser til forskjellig bruk.

Andre holderedskaper finnes som høvelbenker, skrustikker, salmakerklemme, filklør og nyere universalarbeidsbord. Disse brukes mest for å holde arbeidsstykket i ro under bearbeiding.

## Referanser
L.A. Ring

**Laurits Andersen Ring** (født *Laurits Andersen*) (født 15. august 1854, død 10. september 1933) var en dansk maler innen symbolismen.  

I 1881 tok han navn etter fødebyen Ring ved Prestø og kjennes siden som L.A. Ring. 

Ring vokste opp i beskjedne kår på en husmannsplass og kom etter konfirmasjonen i lære som håndverksmaler i Præstø. I en kort periode gikk han på Kunstakademiet i København, men gjorde aldri ferdig utdannelsen. Han tilbrakte en periode på Kunstnernes Frie Studieskoler under skagensmaleren P.S. Krøyer.

De fleste av hans malerier har trekk av det sydsjællandske landsbylivet og landskapet fra Præstø til Næstved. Det finnes eksempler på hans verker på stort sett alle danske kunstmuseer, bl.a. Den Hirschsprungske Samling i København.

Maleriet «Sommerdag ved Roskilde Fjord» ble tatt opp i Kulturkanonen i 2006.

## Priser (utvalg)
* 1896 og 1901 – Eckersbergmedaljen
* 1906 – Thorvaldsenmedaljen

## Galleri

Fil:Landevejen ved Maagenstrup. 1888.jpg|«Landevejen ved Mogenstrup. Efterår», 1888Olje på lerret55 x 82.5 cmTilhører Statens Museum for Kunst
Fil:Laurits Andersen Ring - Troncs d'aulnes.jpg|«Elletrunter», 1893Olje på lerret52,9 x 73,5 cmTilhører dronning Margrethe II
Fil:I havedøren. Kunstnerens hustru.jpg|«I havedøren. Kunstnerens hustru», 1897Olje på lerret191 × 144 cmTilhører Statens Museum for Kunst
Fil:At Breakfast (Laurits Andersen Ring) - Nationalmuseum - 21399.tif|«Ved frokostbordet og morgenaviserne», 1898Olje på lerret52 x 40,5 cmTilhører Nasjonalmuséet i Stockholm
Fil:Ring Kurzes Verweilen.jpg|«Et lille Hvil», 1908Olje på lerret82,1 x 97,1 cmTilhører Niedersächsisches Landesmuseum Hannover


## Referanser
Fredrik Björck

**Fredrik Björck** (født 22. oktober 1979 i Kållered, Sverige) er en svensk fotballspiller som spiller i midtforsvaret til BK Häcken.

Björck kom til Tromsø IL i februar 2010 fra den danske toppklubben Esbjerg, hvor han hadde vært lagkaptein siden 2008.

Han har ellers spilt for klubber som Helsingborg, AIK og Västra Frölunda IF.

## Eksterne lenker
*
Apolo Ohno

**Apolo Anton Ohno** (født 22. mai 1982) er en amerikansk skøyteløper som konkurrerer i kortbaneløp. Han har seks medaljer fra vinter-OL, to gull, to sølv og to bronse.Han har gått på skøyter siden han var 12 år, og vant junior-VM i 1999. Han tok sin første verdenscupseier i 1999, og ble da den yngste som noen gang har seiret i verdenscupen, og ble den første amerikaner som tok verdenscupen totalt i 2001. I 2008 tok han sin første verdensmesterskapstittel, og til sammen har han ni gull, syv sølv og syv bronser i VM. Han tok sitt første gull i vinter-OL i Salt Lake City i 2002, og fulgte opp i 2006 i Torino med gull på 500 meter. Han tok i tillegg sine to bronser i samme mesterskap.

I OL i 2010 i Vancouver tok han sølv på 1500 meter.

## OL-medaljer
* 2002  Salt Lake City -  **Gull** kortbaneløp på skøyter, 1500 meter menn  USA
* 2006  Torino -  **Gull** kortbaneløp på skøyter, 500 meter menn  USA
* 2002  Salt Lake City -  Sølv kortbaneløp på skøyter, 1000 meter menn  USA
* 2010  Vancouver -  Sølv kortbaneløp på skøyter, 1500 meter menn  USA
* 2006  Torino -  Bronse kortbaneløp på skøyter, 1000 meter menn  USA
* 2006  Torino -  Bronse kortbaneløp på skøyter, 5000 meter stafett, menn  USA
* 2010  Vancouver -  Bronse kortbaneløp på skøyter, 1000 meter menn  USA
* 2010  Vancouver -  Bronse kortbaneløp på skøyter, 5000 meter stafett, menn  USA

## Referanser


## Eksterne lenker
* 
* 
* ISU-profil 
*  
*
Djurgårdens IF Dam

**Djurgårdens IF Dam** er en svensk kvinnelig fotballklubb som spiller i Damallsvenskan.  Laget ble til som en sammenslåing av kvinnelaget til Djurgårdens IF og laget Älvsjö AIK i 2003, og fram til 27. februar 2007 stilte de under navnet Djurgården/Älvsjö. 

## Som selvstendige lag
### Älvsjö AIK
Älvsjö AIK rykket opp til Damallsvenskan i 1992, og debuterte på fjerdeplass. De gjentok fjerdeplassen året etter, mens de i 1994 endte på femteplass. Deretter vant Älvsjö serien fem år på rad, fra 1995 til 1999. Per 2010 har ingen lag gjentatt denne bedriften, og det kan tidligst skje i 2013. Älvsjö vant cupen i 1992, og the Double i 1996 og 1999. Sistnevnte finale slo Älvsjö Djurgårdens IF i finalen, og året etter ble rollene byttet om. Älvsjö endte på en for dem skuffende tredjeplass. Deretter ble det en trejdeplass og i 2002 en fjerdeplass.

### Djurgårdens IF
Djurgården på sin side mislyktes i å kvalifisere seg til den første serien, og begynte i divisjonen under. Som Älvsjö debuterte de imidlertid på fjerdeplass året etter. Laget var imidlertid ustabilt, og gikk fra en andre til en femteplass til nedrykk i 1992, samtidig som Älvsjö debuterte. Først i 1997 rykket Djurgården opp igjen, og fikk en sjetteplass i comebacket. Nok en gang var Stockholms-laget ustabilt, og gikk ned til åttende før de endte på fjerdeplass i 2000, plassen bak Älvsjö. De gjentok plassen bak Älvsjö i to år, med andre ord en ny fjerdeplass og så en femteplass.

## Sesonger
;Djurgården/Älvsjö

;Djurgårdens IF Dam 

## Sammenslåing
Etter sammenslåingen vant Djurgården/Älvsjö serien to ganger, i 2003- og 2004-sesongen, da de vant The Double. I 2005 vant de cupen og kom til finalen i Mesterligaen i fotball for kvinner, der de tapte mot 1. FFC Turbine Potsdam. På veien mot finalen slo de ut rivalene Umeå IK og også Arsenal LFC. I Damallsvenskan 2009 endte Djurgården på 6.-plass.

## Meritter
**Älvsjö**
* Seriemester 1995, 1996, 1997, 1998 og 1999
* Cupmester 1992, 1996 og 1999

**Djurgården** (før sammenslåing)
* Cupmester 2000

**Djurgården/Älvsjö**
* Seriemester 2003 og 2004
* Cupmester 2004 og 2005.

## Referanser


## Eksterne lenker
*
Kaino Lempinen

**Kaino Lempinen** (født 8. februar 1921 i Lemo, død 13. september 2003 i Åbo) var en finsk turner.

Han har medaljer fra ett OL og ett VM for Finland. Han deltok i OL i 1952 i Helsingfors, der Finland vant bronse i lagkonkurransen. Individuelt kom han på 28.-plass sammenlagt, med delt 14.-plass i frittstående som beste enkeltresultat.

I VM-sammenheng har han medalje fra VM i 1950, der Finland fikk sølv i lagkonkurransen, bak Sveits. Han deltok også i VM i 1954, og i VM i 1958 var han dommer.

## Referanser


## Eksterne lenker
* 
* Profil på DatabaseOlympics
Kinloss

**Kinloss** (skotsk-gælisk: *Cinn Lois*) er en landsby i Moray i Skottland. Den ligger nær kysten, om lag 5 km fra Findhorn og 4 km fra Forres. Det er beregnet antall innbyggere for 2020 utgjør 1440 personer.

## Historie

Kong David I av Skottland fikk etablert Kinloss kloster for cistercienserordenen i 1150. Klosteret ble tildelt verdifulle rettigheter for laksefiske på elven Findhorn av Robert Bruce i 1312 og ble et av de største og rikeste religiøse husene i Skottland. Det første kjente kongelige charter ble gitt i 1532 til Robert Reid, abbed av klosteret. Under abbeden ble klosteret et senter for akademisk dyktighet på 1530-tallet. Ved hans død donerte han eiendommen sin for å grunnlegge Universitet i Edinburgh. Klosteret ligger nå nesten fullstendig ødelagt og i ruiner. Klosteret og byen var en del av den føydale baroniet Muirton.

Nordøst for landsbyenligger Kinloss Barracks, tidligere Royal Air Forces flybase RAF Kinloss, som åpnet 11. april 1939. Det antas at 1000 fly ble demontert ved Kinloss, etter slutten av andre verdenskrig. Det er pågående undersøkelser for å avdekke for mulig radioaktiv forurensning i RAF Kinloss.

## Klima
I likhet med resten av slettene i Skottland har Kinloss et maritimt klima (Köppen: *Cfb*). Det er et av de mildeste klimaene på denne breddegraden, og er mildere enn Angoon i Alaska for nesten identiske breddegradskoordinater, begge påvirket av plasseringen på vestkysten av den tempererte sonen, med iskalde netter den andre. Selv om den skotske landsbyen ligger på fastlandsøya i Storbritannia, er dens høyeste rekorder også høyere, noe som viser at det ikke bare er effekten av maritimt.

## Referanser


## Eksterne lenker
* 
* Findhorn and Kinloss, samfunnsnettsted
* Kinloss kloster
Clausholm

**Clausholm** er et dansk barokkslott som ligger ca. 12 km. sydøst for Randers i Voldum Sogn i Favrskov Kommune på Jylland.

Det er funnet spor av Clausholm helt tilbake fra 1100-tallet, men det nåværende slottet ble oppført av storkansler grev Conrad Reventlow i 1690-årene, med Ernst Brandenburger som byggmester. Han er blant annet kjent for Frederiksberg slott. Den svenske arkitekten Nicodemus Tessin den yngre var også involvert.

Det er imidlertid mest Conrad Reventlows datter Anna Sophie Reventlow som har  gjort stedet kjent. Hun ble bortført i nattens mulm og mørke i 1712 av en forelsket kong Frederik IV. Han giftet seg med henne først *[[Morganatisk ekteskap|til venstre hånd]]*, men etter dronning Louise av Mecklenburgs død i 1721 gjorde han henne til dronning. Kongen kjøpte Clausholm i 1718 og fikk oppført de to store sidefløyene som kan sees fremdeles.

Da kongen døde i 1730, ble Anna Sophie forvist til sitt gamle hjem Clausholm slott, hvor hun tilbragte sin enketid i selskap med sitt hoff.

Slottets kapell er innredet av Anna Sophie. Der finnes et av Danmarks eldste orgler, bygget rundt 1700 av Brødrene Botzen fra København] Slottet har fått ekstra berømmelse takket være funnet av de såkalte Clausholm-fragmentene, noteark som kom for en dag på 1970-tallet.

Den åtte hektar store barokkhaven med fontener og alléer ble anlagt på 1700-tallet. 

Det Jydske Haveselskab holder til på Clausholm, hvor det blant annet har en rekke temahaver.

Clausholm gods er på 900 hektar med Schildenseje, Sophie-Amaliegård, Sophienlund og Estrupgård.

Slekten Berner-Schilden-Holsten eier slottet i dag. Etter store restaureringer over 30 år fremstår slottet nærmest som på Frederik IVs tid. Restaureringen var ferdig på begynnelsen av 1990-tallet og i 1994 mottok Kim Alexander Berner Europa Nostra-prisen for 1993.

Clausholm med omgivelser ble fredet i 1918.

## Eiere av Clausholm
*(1320–1686) Div. eiere
*(1686–1708) Conrad Reventlow
*(1708–1718) Sophie Amalie von Hahn
*(1718–1730) Kong Frederik IV
*(1730–1743) Kong Christian VI
*(1743–1757) Christian von der Maase
*(1757–1800) Mathias Vilhelm Huitfeldt (se Huitfeldt)
*(1800–1815) Hans Heinrich Friccius von Schilden
*(1815–1819) Frederikke Juliane Mathiasdatter Huitfeldt
*(1819–1859) Rosalie von Oppen Schilden
*(1859–1906) Sophie Magdalene baronesse Berner-Schilden-Holsten
*(1906–1925) Adam Christopher lensbaron Berner-Schilden-Holsten
*(1925–1928) Hans Heinrich Adam lensbaron Berner-Schilden-Holsten / Jørgen Alexander Adam Berner/ Ebbe Helmuth Adam Berner
*(1928–1955) Hans Heinrich Adam lensbaron Berner-Schilden-Holsten
*(1955–1977) Henrik Alexander Berner
*(1977–1985) Henrik Alexander Berner /Kim Alexander Berner
*(1985–) Kim Alexander Berner

## Referanser
*




## Eksterne lenker
* Clausholm
* Musikhistorisk Museum om Clausholm
* Notefunnet
Corioxenidae

* Corioxeninae
* Triozocerinae
* Uniclavinae

**Corioxenidae** er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter.

## Utseende
Et særtrekk ved familien er at hannene mangler mandibler (overkjever). Føttene er uten klør og består av fire ledd hos underfamilien Corioxeninae, fem ledd hos Triozocerinae. Hunnene har en vid fødselskanal som åpner seg på bakkroppsspissen.

## Liv og utvikling
Hunnene og larvene lever som endoparasitter i teger.

## Utbredelse
Familien er utbredt i alle fall i Afrika, Asia og Amerika. I Europa er arten *[[Malayoxenos trapezonoti]]* kjent fra Tyskland.

## Systematisk inndeling

* Vingede insekter 
** Neoptera 
*** Eumetabole insekter 
**** Holometabole insekter 
***** Neuropteriformia
****** Orden viftevinger (Strepsiptera)
******* Gruppe Stylopidia Kinzelbach, 1969
******** Familie Corioxenidae Kinzelbach, 1970
********* Underfamilien Corioxeninae
********** *[[Australoxenos yetmanensis]]* Kathirithamby, 1990 – Australia
********** *[[Blissoxenos esaki]]*
********** Slekten *[[Corioxenos]]* Blair, 1936 – tre arter
*********** *[[Corioxenos acucyrtophallus]]* Cook, 2001
*********** *[[Corioxenos antestiae]]*
*********** *[[Corioxenos raoi]]*
********** *[[Floridoxenos monroensis]]* Kathirithamby & Peck, 1994
********** *[[Loania canadensis]]* Kinzelbach, 1970 – én art
********** Slekten *[[Malayoxenos]]* – to arter
*********** *[[Malayoxenos kitauka]]*
*********** *[[Malayoxenos trapezonoti]]* Pohl & Melber, 1996 – eneste art i Europa
********** *[[Mufagaa talhouki]]*
********** *[[Perissoxenos cryophila]]* Johnson, 1976
********** *[[Proceroxenos jordanicus]]*
********** *[[Viridipromontoxius vanharteni]]*
********* Underfamilien Triozocerinae
********** Slekten *[[Dundoxenos]]* – tre arter
*********** *[[Dundoxenos breviphelebs]]*
*********** *[[Dundoxenos kinzelbachi]]*
*********** *[[Dundoxenos vilhenai]]*
********** Slekten *[[Triozocera]]* Pierce, 1909 – 25 arter
********* Underfamilien Uniclavinae – bare én art:
********** *[[Uniclavus zambezensis]]* Kathirithamby, 1989

## Kilder
* Australian Faunal Directory – Corioxenidae
* Foto av en nordamerikansk art (hann)

## Eksterne lenker
* 
* Tree of Life: Strepsiptera Med flotte bilder.
* Norsk Entomologisk forening For deg som er interessert i insekter.
Lydia og Herman Erikssons stipend

**Lydia og Herman Erikssons stipend** (svensk: *Lydia och Herman Erikssons stipendium*), som deles ut av Svenska Akademien og kommer fra et fond med donerte midler i 1976, skal tildeles en «ung lovende lyriker eller forfattare». Stipendbeløpet er 100 000 SEK.

## Mottakere (utvalg)

## Referanser
Albert Armitage

**Albert Borlase Armitage** (født 2. juli 1864 i Balquhidder i Perthshire, Skottland, død 31. oktober 1943) var en skotsk polarutforsker og kaptein i Royal Navy.

Han deltok som nestkommanderende på Jackson-Harmsworth-ekspedisjonen som utforsket Frans Josefs land fra 1894 til 1897. Der møtte de ved et sammetreff Fridtjof Nansen og Hjalmar Johansen, som i over ett år hadde oppholdt seg i isen siden de forlot «Fram» som var fastfrosset.

Armitage ble deretter Robert F. Scotts navigatør og nestkommanderende på Discovery-ekspedisjonen til Antarktis.

Cape Armitage på Hut Point-halvøya er oppkalt etter ham og utgjør det sørligste punktet på Rossøya.

## Referanser


## Eksterne lenker
* Biografi Cool Antarctica
* Nekrolog Royal Geographical Society
Janez Pristov

**Janez Pristov** (1907–2000) var en jugoslavisk turner. 

Han deltok på det jugoslaviske laget som tok bronse under VM i turn 1938, der Tsjekkoslovakia vant, foran Sveits.

Han deltok i ett OL, i 1936, men fikk ingen OL-medaljer. Jugoslavia kom på 6.-plass i lagkonkurransen, og han kom på 61.-plass sammenlagt. 40.-plass i hopp ble hans beste enkeltresultat. 

## Referanser


## Eksterne lenker
*
«Nimrod»

**«Nimrod»** var ekspedisjonsskipet som Ernest Shackleton benyttet på Nimrod-ekspedisjonen til Antarktis (1907–1909). Det var en 41 år gammel skonnert på 334 brt som hadde blitt brukt som sel- og hvalfangstskute.
Shackleton betalte  for fartøyet og rigget det om til en barkantin. «Nimrod» hadde også en dampmaskin som hjelpemotor, men hun gjorde ikke mer enn seks knop under dampfart.

Skipet var så overlesset med utstyr og forsyninger til ekspedisjonen at det ikke lot seg gjøre å bringe med nok kull for å gå fra New Zealand til Antarktis. Shackleton valgt derfor å taue skipet til begynnelsen av pakkisen med trampbåten «Koonya». Newzealandske myndigheter dekket halvparten av utgiftene i forbindelse med tauingen, resten ble bekostet av Sir James Mills, styreformann i Union Steamship Company.

«Nimrod» ble i begynnelsen kommandert av Rupert England, men Shackleton var misfornøyd med ham og erstattet ham med Frederick Pryce Evans som hadde vært kaptein på «Koonya».

Etter ekspedisjonen ble skipet solgt. Ti år senere forliste hun i Nordsjøen etter å ha grunnstøtt på Barber Sands utenfor kysten av  Norfolk i England 31. januar 1919. Bare to av besetningen på tolv ble berget.

Skipet har gitt navn til en rekke steder i Antarktis, inkludert Nimrodbreen.

## Referanser